stanford-oval/wikipedia huggingface dataset:
ประเทศแคเมอรูน
เศรษฐกิจ > โครงสร้าง

ภายหลังจากแผนงานการขจัดความยากจนและกระตุ้นความเจริญเติบโตทางเศรษฐกิจ (PRGF) ภายใต้การสนับสนุนด้านนโยบายและการเงินของ IMF (มูลค่ารวม 28.5 ล้านดอลลาร์สหรัฐ) สิ้นสุดลงในช่วงทศวรรษที่ผ่านมา รัฐบาลแคเมอรูนได้แสดงความตั้งใจที่จะดำเนินนโยบายเศรษฐกิจที่เป็นอิสระ อย่างไรก็ตาม ในเดือนมิถุนายน 2009 รัฐบาลได้ตอบรับความช่วยเหลือทางด้านการเงินของ กองทุนการเงินระหว่างประเทศ (IMF) มูลค่า 144 ล้านดอลลาร์สหรัฐ ภายใต้แผนงานการรับมือกับผลกระทบจากภาวะเศรษฐกิจตกต่ำทั่วโลก (Exogenous Shocks Facility หรือ ESF)
แคเมอรูนเป็นเส้นทางลำเลียงขนส่งสินค้าที่สำคัญไปยังประเทศเพื่อนบ้านที่ไม่มีทางออกทะเล ได้แก่ ชาดและสาธารณรัฐแอฟริกากลาง รัฐบาลแคเมอรูนมีรายได้หลักมาจากการเก็บภาษีศุลกากร (ประมาณร้อยละ 20 ของรายได้ทั้งหมด) แต่กำลังประสบปัญหาการหลีกเลี่ยงภาษี ทางการแคเมอรูนเปิดเผยว่า ในปี 2014 ร้อยละ 51 ของสินค้าที่อ้างว่าจะส่งออกไปขายต่อในประเทศเพื่อนบ้านเพื่อหลีกเลี่ยงภาษีขาเข้าถูกนำมาขายในประเทศ ทำให้รัฐบาลต้องสูญเสียรายได้จากการเก็บภาษีศุลกากรหลายพันล้าน ฟรังซ์ ปัจจุบัน หน่วยงานศุลกากรของแคเมอรูนกำลังเร่งดำเนินการติดตั้งระบบ GPS เพื่อตรวจสอบและติดตามผลการขนส่งสินค้าข้ามประเทศไปขายต่อในประเทศเพื่อนบ้าน
ปัจจุบัน แคเมอรูนได้รับผลกระทบจากการปรับตัวของอุปสงค์และราคาน้ำมันในตลาดโลกอย่างหลีกเลี่ยงไม่ได้ เนื่องจากแคเมอรูนมีรายได้หลักจากการส่งออกน้ำมันดิบ ในปี 2008 สามารถผลิตน้ำมันได้เฉลี่ยประมาณ 87,400 บาร์เรล/วัน แต่มีแนวโน้มที่จะผลิตได้ลดลงในปัจจุบัน รัฐบาลแคเมอรูนกำลังหาแนวทางลดการพึ่งพิงรายได้จากการค้าน้ำมันและเพิ่มรายได้จากการลงทุนด้านการเกษตรเพื่อเพิ่มรายได้จากการส่งออก สินค้าเกษตรที่สำคัญของแคเมอรูน ได้แก่ ไม้แปรรูป กล้วย โกโก้ ฝ้าย และกาแฟ
นโยบายการเงินของแคเมอรูนถูกกำหนดโดยธนาคารแห่งรัฐในภูมิภาคแอฟริกากลาง (Banque des Etats de Afrique centrale หรือ BEAC) ซึ่งปัจจุบันให้ความสำคัญกับการคุมระดับอัตราเงินเฟ้อและรักษาการตรึงค่าเงิน CFA franc ไว้กับเงินสกุลยูโร (655.96 CFAfr เท่ากับ 1 ยูโร)
โครงสร้างพื้นฐาน > การคมนาคม และ โทรคมนาคม

เมื่อเทียบกับประเทศอื่น ๆ ในแอฟริกาแล้ว แคเมอรูนมีความเสถียรทางการเมืองและสังคม ทำให้แคเมอรูนได้มีโอกาสพัฒนาเกษตรกรรม ถนน และทางรถไฟ รวมถึงอุตสาหกรรมปิโตรเลียมอันกว้างขวางด้วย ถึงแม้ว่าจะมีการเคลื่อนไหวในการปฏิรูปการเมือง อำนาจก็ยังคงอยู่ในมือของคณาธิปไตยพื้นเมืองอย่างมั่นคง
โครงสร้างพื้นฐาน > การศึกษา และ สาธารณสุข

ในปี 2013 อัตราการรู้หนังสือสำหรับผู้ใหญ่ทั้งหมดของแคเมอรูนอยู่ที่ 71.3% ในหมู่เยาวชนอายุ 15-24 ปี อัตราการรู้หนังสืออยู่ที่ 85.4% สำหรับผู้ชาย และ 76.4% สำหรับผู้หญิง เด็กส่วนใหญ่สามารถเข้าถึงโรงเรียนของรัฐซึ่งมีราคาถูกกว่าสถานประกอบการของเอกชนและสถาบันทางศาสนา ระบบการศึกษาเป็นการผสมผสานระหว่างแบบอย่างของอังกฤษและฝรั่งเศส โดยมีการสอนส่วนใหญ่เป็นภาษาอังกฤษหรือฝรั่งเศส
แคเมอรูนมีอัตราการเข้าเรียนสูงสุดแห่งหนึ่งในแอฟริกา แต่เด็กผู้หญิงได้ไปโรงเรียนน้อยกว่าเด็กผู้ชายเพราะค่านิยมทางวัฒนธรรม และยังต้องเผชิญกับปัญหาการแต่งงานก่อนวัยอันควร การตั้งครรภ์ และการล่วงละเมิดทางเพศ แม้ว่าอัตราการเข้าเรียนในภาคใต้จะสูงขึ้น ในปี 2013 อัตราการเข้าเรียนในโรงเรียนประถมศึกษาอยู่ที่ 93.5% และยังมีปัญหาในการใช้แรงงานเด็ก
การสาธารณสุขในประเทศยังคงขาดประสิทธิภาพในภาพรวม โดยประชากรในพื้นที่ทุรกันดาร และชนบทยังไม่สามารถเข้าถึการบริการได้ อายุขัยโดยเฉลี่ยในแคเมอรูนอยู่ที่ 56 ปีเท่านั้น (ปี 2012) รํบบาลมีการจัดสรรค่าใช้จ่ายคิดเป็นเพียง 4.1% จีดีพีให้กับการดูแลสุขภาพ และประเทศยังขาดบุคลากรทางการแพทย์เป็นจำนวนมาก จากการสำรวจในปี 2012 พบว่า โรคที่ร้ายแรงที่สุดสามโรค ได้แก่ เอชไอวี การติดเชื้อทางเดินหายใจส่วนล่าง และโรคท้องร่วง โรคอื่น ๆ ได้แก่ ไข้เลือดออก โรคเท้าช้าง โรคลิชมาเนีย มาลาเรีย เยื่อหุ้มสมองอักเสบ โรคสคิสโทโซมิอาซิส อัตราความชุกของเอชไอวีในปี 2016 อยู่ที่ประมาณ 3.8% สำหรับผู้ที่มีอายุ 15–49 ปี เด็กอายุต่ำกว่า 14 ปีประมาณ 46,000 คนติดเชื้อเอชไอวีในปี 2016 ในแคเมอรูน 58% ของผู้ติดเชื้อเอชไอวีต้องเสียชีวิตลง และเพียง 37% เท่านั้นที่ได้รับการรักษาด้วยยาต้านไวรัส ในปี 2016 พบว่า มีผู้เสียชีวิตจากโรคเอดส์ถึง 29,000 คนทั้งในผู้ใหญ่และเด็ก
ประชากรศาสตร์

แคเมอรูนมีประชากรหญิงมากกว่าชายเล็กน้อย 50.5% และ 49.5% ประชากรกว่า 60% มีอายุต่ำกว่า 25 ปี ผู้ที่มีอายุมากกว่า 65 ปีคิดเป็นเพียง 3.11% ของประชากรทั้งหมด ประชากรของแคเมอรูนเกือบจะแบ่งได้เป็นอัตราส่วนเท่า ๆ กันระหว่างชาวเมืองและชาวชนบท ความหนาแน่นของประชากรสูงที่สุดอยู่ในใจกลางเมืองใหญ่ บริเวณที่ราบสูงทางทิศตะวันตก และที่ราบทางตะวันออกเฉียงเหนือ ดูอาลา ยาอุนเด และการัวเป็นสามเมืองที่ใหญ่ที่สุด ในทางตรงกันข้าม ที่ราบสูงอดามาวา ที่ลุ่มเบนูเอตะวันออกเฉียงใต้ และที่ราบสูงทางใต้ของแคเมอรูนส่วนใหญ่มีประชากรเบาบาง องค์การอนามัยโลกระบุว่าอัตราการเจริญพันธุ์อยู่ที่ 4.8 ในปี 2556 โดยมีอัตราการเติบโตของประชากร 2.56%
ประชากรศาสตร์ > เชื้อชาติ

จากการสำรวจ ชาวแคเมอรูนมีชนกลุ่มน้อยและชาวเผ่าอาศัยรวมกันมากกว่า 230-282 กลุ่ม จำนวนน้อยอาศัยอยู่ใกล้ทะเลสาบชาด ในขณะที่แคเมอรูนตอนใต้ผู้อยู่อาศัคือผู้พูดภาษาเป่าตูและกึ่งบันตู กลุ่มที่พูดภาษาเป่าตูอาศัยอยู่ในเขตชายฝั่งและเส้นศูนย์สูตร ในขณะที่ผู้พูดภาษาเซมิ-บันตูอาศัยอยู่ในทุ่งหญ้าตะวันตก ชาว Gyele และ Baka Pygmy ราว 5,000 คนเร่ร่อนอยู่ตามป่าฝนทางตะวันออกเฉียงใต้และชายฝั่งหรืออาศัยอยู่ในชุมชนเล็ก ๆ ริมถนน และชาวไนจีเรียเป็นกลุ่มชาวต่างชาติที่ใหญ่ที่สุดในประเทศแคเมอรูน
ประชากรศาสตร์ > ศาสนา

| ศาสนาในประเทศแคเมอรูน (Pew Research) |
| --- | --- | --- | --- | --- |
| religion | religion |  | percent | percent |
| โรมันคาทอลิก | โรมันคาทอลิก |    | 40% | 40% |
| โปรเตสแตนต์ | โปรเตสแตนต์ |    | 30% | 30% |
| อิสลาม | อิสลาม |    | 18% | 18% |
| ไม่มีศาสนา | ไม่มีศาสนา |    | 6% | 6% |
| Folk | Folk |    | 3% | 3% |
| Other | Other |    | 3% | 3% |
ประชากรศาสตร์ > ฟุตบอล

ฟุตบอลเป็นกีฬาที่ได้รับความนิยมมากที่สุดในประเทศ ฟุตบอลทีมชาติแคเมอรูนเป็นทีมที่ประสบความสำเร็จมากที่สุดทีมหนึ่งในทวีปแอฟริกา ทีมชาติแคเมอรูน มีส่วนร่วมในการแข่งขันสำคัญหลายครั้ง ลงเล่นฟุตบอลโลกรอบสุดท้าย 8 สมัย เคยผ่านเข้ารอบ 8 ทีมสุดท้าย ในฟุตบอลโลก 1990 และยังเป็นอีกหนึ่งทีมที่ประสบความสำเร็จในรายการแอฟริกาคัพออฟเนชันส์ ลงแข่งขัน 20 ครั้ง และชนะเลิศ 5 สมัย มากที่สุดเป็นอันดับสอง เป็นรองเพียงอียิปต์ พวกเขาฉายาว่า "สิงโตผู้ไม่ย่อท้อ" นักเตะระดับโลกที่มีชื่อเสียงได้แก่ ซามุแอล เอโต, โรเจอร์ มิลลา, ริโกแบร์ ซง, ฟรังซัว โอมัม บียิก และ โลร็อง
ประชากรศาสตร์ > อาหาร

อาหารแตกต่างกันไปตามภูมิภาค อาหารทั่วไปในประเทศมีวัตถุดิบหลักมาจากโกโก้ ข้าวโพด มันสำปะหลัง ข้าวฟ่าง ต้นแปลนทิน มันฝรั่ง ข้าว หรือมันเทศ เสิร์ฟพร้อมกับซอส ซุป หรือสตูว์ที่ทำจากผักใบเขียว ถั่วลิสง น้ำมันปาล์ม หรือส่วนผสมอื่น ๆ เนื้อสัตว์และปลาเป็นที่นิยมแต่มีราคาแพง โดยไก่มักถูกเสริ์ฟไว้สำหรับโอกาสพิเศษเช่น วันขอบคุณพระเจ้า วันใหม่ วันคล้ายวันเกิด อาหารโดยทั่วไปมักจะค่อนข้างเผ็ดร้อนด้วยพริก เกลือ ซอสพริกแดง และซอสปรุงรส
ชาวแคเมอรูนใช้ช้อนส้อมเป็นส่วนมาก แต่บางแถบท้องถื่นในชนบทยังมีการใช้มืออยู่ อาหารเช้าประกอบด้วยขนมปังและผลไม้ต่าง ๆ พร้อมกาแฟหรือชา โดยทั่วไปอาหารเช้าทำจากแป้งสาลีในอาหารต่างๆ เช่น พัฟพัฟ (โดนัท) ที่ทำจากกล้วยและแป้ง เค้ก ถั่ว และอื่นๆ อีกมากมาย ขนมเป็นที่นิยม โดยเฉพาะอย่างยิ่งในเมืองใหญ่ที่พวกเขาสามารถซื้อได้จากพ่อค้าแม่ค้าข้างถนน เครื่องดื่มที่ได้รับความนิยมสูงคือ เบียร์ และ ไวน์ รวมทั้งน้ำสมุนไพร
ประชากรศาสตร์ > ดนตรี

ดนตรีและการเต้นรำเป็นส่วนสำคัญของพิธีการ เทศกาล การรวมตัวทางสังคม และการเล่าเรื่องของชาวแคเมอรูน การเต้นรำตามประเพณีมีการออกแบบท่าเต้นอย่างดีและแยกชายหญิงหรือห้ามไม่ให้เต้นร่วมกัน จุดประสงค์ของการเต้นรำมีตั้งแต่เพื่อความบันเทิง ไปจนถึงการอุทิศตนทางศาสนา
ดนตรีบรรเลงอาจจะเป็นเพลงง่ายพอ ๆ กับการปรบมือและตีเท้า มักจะมีการเต้น ตีกลอง รวมทั้งใช้ ขลุ่ย แตร อุปกรณ์อื่น ๆ ที่เขย่าแล้วมีเสียง เครื่องขูด เครื่องสาย นกหวีด และระนาด ซึ่งแตกต่างกันไปตามกลุ่มชาติพันธุ์และภูมิภาค นักแสดงบางคนสามารถร้องเพลงและเล่นเครื่องดนตรีไปพร้อมกันได้โดยไม่ต้องมีผู้ช่วย
แนวเพลงที่ได้รับความนิยม ได้แก่ อัสซิโกแห่งบาสซา, มังกาบือแห่งบังกังเต และ ทซามัสซีแห่งบามิเลเก
ดูเพิ่ม

ทวีปแอฟริกา
ดินแดนในอาณัติของสันนิบาตชาติ
ภาษาฝรั่งเศส
ปอล บียา
ฟุตบอลทีมชาติแคเมอรูน
บรรณานุกรม

DeLancey, Mark W.; DeLancey, Mark Dike (2000). Historical Dictionary of the Republic of Cameroon (3rd ed.). Lanham, Maryland: The Scarecrow Press. ISBN 978-0810837751.
Hudgens, Jim; Trillo, Richard (1999). West Africa: The Rough Guide (3rd ed.). London: Rough Guides. ISBN 978-1858284682.
Mbaku, John Mukum (2005). Culture and Customs of Cameroon. Westport, Connecticut: Greenwood Press. ISBN 978-0313332319.
Neba, Aaron (1999). Modern Geography of the Republic of Cameroon (3rd ed.). Bamenda: Neba Publishers.
West, Ben (2004). Cameroon: The Bradt Travel Guide. Guilford, Connecticut: The Globe Pequot Press. ISBN 978-1841620787.
อ่านเพิ่ม

"Cameroon – Annual Report 2007". คลังข้อมูลเก่าเก็บจากแหล่งเดิมเมื่อ 26 May 2007. สืบค้นเมื่อ 7 February 2007. . Reporters without Borders. Retrieved 6 April 2007.
"Cameroon". คลังข้อมูลเก่าเก็บจากแหล่งเดิมเมื่อ 13 January 2007. สืบค้นเมื่อ 6 January 2007. . Human Development Report 2006. United Nations Development Programme. Retrieved 6 April 2007.
Fonge, Fuabeh P. (1997). Modernization without Development in Africa: Patterns of Change and Continuity in Post-Independence Cameroonian Public Service. Trenton, New Jersey: Africa World Press, Inc.
MacDonald, Brian S. (1997). "Case Study 4: Cameroon", Military Spending in Developing Countries: How Much Is Too Much? McGill-Queen's University Press.
Njeuma, Dorothy L. (no date). "Country Profiles: Cameroon". The Boston College Center for International Higher Education. Retrieved 11 April 2008.
Rechniewski, Elizabeth. "1947: Decolonisation in the Shadow of the Cold War: the Case of French Cameroon." Australian & New Zealand Journal of European Studies 9.3 (2017). online[ลิงก์เสีย]
Sa'ah, Randy Joe (23 June 2006). "Cameroon girls battle 'breast ironing'". BBC News. Retrieved 6 April 2007.
Wright, Susannah, ed. (2006). Cameroon. Madrid: MTH Multimedia S.L.
"World Economic and Financial Surveys". World Economic Outlook Database, International Monetary Fund. September 2006. Retrieved 6 April 2007.
แหล่งข้อมูลอื่น

Cameroon. The World Factbook. Central Intelligence Agency.
Cameroon Corruption Profile เก็บถาวร 2014-03-24 ที่ เวย์แบ็กแมชชีน from Business Anti-Corruption Portal
Cameroon from UCB Libraries GovPubs
ประเทศแคเมอรูน ที่เว็บไซต์ Curlie
Cameroon profile from the BBC News
Wikimedia Atlas of Cameroon
Key Development Forecasts for Cameroon from International Futures
Presidency of the Republic of Cameroon
Prime Minister's Office
National Assembly of Cameroon
Global Integrity Report: Cameroon has reporting on anti-corruption in Cameroon
Chief of State and Cabinet Members
Summary Trade Statistics from World Bank
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส 2  3  BnF data 2  3  เยอรมนี  อิสราเอล  สหรัฐ  ญี่ปุ่น  เช็กเกีย 
ภูมิศาสตร์:  มิวสิกเบรนซ์ พื้นที่ 
ศิลปิน:  KulturNav 
ประชาชน:  Trove  รัฐสภาสหราชอาณาจักร 
อื่น ๆ:  พจนานุกรมประวัติศาสตร์ของสวิสเซอร์แลนด์  NARA  IdRef 2 
ปล่องภูเขาไฟ บริเวณที่ราบสูงตะวันตกของแคเมอรูน
อุทยานแห่งชาติวาซา
อดีตประธานาธิบดี อาห์มาดู อายีโจ ดำรงตำแหน่งตั้งแต่ ค.ศ. 1960-82 และถือเป็นประธานาธิบดีคนแรก
ปอล บียา ผู้ดำรงตำแหน่งประธานาธิบดีมาตั้งแต่ ค.ศ. 1982
กองกำลังติดอาวุธของแคเมอรูน
ภาพแสดงการแบ่งเขตการปกครองในแคเมอรูน
สตรีชาวแคเมอรูนในการฉลองเทศกาลวันชาติ
"Bobolo" อาหารชื่อดังของแคเมอรูน ประกอบด้วยมันฝรั่ง ทานกับกุ้งและผัก
การเต้นรำของชาวแคเมอรูน
วอร์ซอ

| วอร์ซอ |
| --- | --- |
เมืองหลวงและเทศมณฑล
จากบน ซ้ายไปขวา: ตึกระฟ้าวอร์ซอ สวนวาแชนกี ปราสาทหลวงและเสาของซิกิสมุนด์ ตำหนักสตาชิตส์และอนุสรณ์โคเปอร์นิคัส จัตุรัสตลาดหลัก เส้นทางหลวง เมืองเก่าวอร์ซอ พระราชวังวีลานุฟ 
   ธง ตราอาร์ม แบรนด์มาร์ก
สมญา: ปารีสเหนือ, ฟีนิกซ์ซิตี
คำขวัญ: Semper invicta  (ละติน "Ever invincible")
วอร์ซอที่ตั้งในประเทศโปแลนด์แสดงแผนที่ประเทศโปแลนด์วอร์ซอที่ตั้งในทวีปยุโรปแสดงแผนที่ยุโรป
พิกัด: 52°13′48″N 21°00′40″E﻿ / ﻿52.23000°N 21.01111°E﻿ / 52.23000; 21.01111
ประเทศ: โปแลนด์
จังหวัด: มาซอฟแช
เทศมณฑล: เทศมณฑลนคร
ก่อตั้ง: คริสต์ศตวรรษที่ 13
สิทธินคร: ค.ศ. 1323
เขต: 18 เขต
การปกครอง
 • ประเภท: นายกเทศมนตรีบริหาร และสมัชชา
 • องค์กร: สภานครวอร์ซอ
 • นายกเทศมนตรี: ราเฟา ตชัสกอฟสกี (PO)
 • แซย์มโปแลนด์: สมาชิก 20 คน
 • สภายุโรป: เขตเลือกตั้งวอร์ซอ
พื้นที่
 • เมืองหลวงและเทศมณฑล: 517.24 ตร.กม. (199.71 ตร.ไมล์)
 • รวมปริมณฑล: 6,100.43 ตร.กม. (2,355.39 ตร.ไมล์)
ความสูง: 78–116 เมตร (328 ฟุต)
ประชากร (31 ธันวาคม ค.ศ. 2020)
 • เมืองหลวงและเทศมณฑล: 1,794,166 (อันดับที่ 1)  คน
 • อันดับ: อันดับ 1 ของโปแลนด์ (อันดับ 8 ในสหภาพยุโรป)
 • ความหนาแน่น: 3,460 คน/ตร.กม. (9,000 คน/ตร.ไมล์)
 • รวมปริมณฑล: 3,100,844 คน
 • ความหนาแน่นรวมปริมณฑล: 509.1 คน/ตร.กม. (1,319 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 00-001 ถึง 04–999
รหัสพื้นที่: +48 22
ท่าอากาศยานนานาชาติ: ชอแป็ง (WAW)  มอดลิน (WMI)
ระบบขนส่งมวลชนเร็ว: รถไฟใต้ดิน
เว็บไซต์: um.warszawa.pl
| ศูนย์กลางประวัติศาสตร์วอร์ซอ * |
| --- | --- |
  แหล่งมรดกโลกโดยยูเนสโก

ประเทศ:  โปแลนด์
ภูมิภาค **: ยุโรป
ประเภท: มรดกทางวัฒนธรรม
เกณฑ์พิจารณา: (ii), (vi)
อ้างอิง: 30
ประวัติการขึ้นทะเบียน
ขึ้นทะเบียน: 1980 (คณะกรรมการสมัยที่ 4)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
วอร์ซอ (อังกฤษ: Warsaw; โปแลนด์: Warszawa, ออกเสียง: [varˈʂava] ( ฟังเสียง); ละติน: Varsovia) หรือ วาร์สซาวา มีชื่ออย่างเป็นทางการว่า นครหลวงวอร์ซอ เป็นเมืองหลวงและเมืองใหญ่ที่สุดของประเทศโปแลนด์ ตั้งอยู่ริมแม่น้ำวิสวาในภาคกลาง-ตะวันออกของโปแลนด์ มีประชากรอาศัยอยู่ในตัวเมืองอย่างเป็นทางการประมาณ 1.8 ล้านคน และภายในเขตมหานครมีประชากรประมาณ 3.1 ล้านคน ซึ่งทำให้เป็นเมืองที่มีประชากรมากเป็นอันดับ 7 ของสหภาพยุโรป ตัวเมืองวอร์ซอมีพื้นที่ 517 ตารางกิโลเมตร (200 ตารางไมล์) และประกอบไปด้วย 18 โบโรฮ์ ในขณะที่เขตมหานครนั้นครอบคลุมพื้นที่ 6,100 ตารางกิโลเมตร (2,355 ตารางไมล์) วอร์ซอเป็นเมืองสำคัญของโลกในระดับอัลฟา- เป็นศูนย์กลางด้านวัฒนธรรม การเมือง และเศรษฐกิจที่สำคัญ และยังเป็นที่ตั้งของรัฐบาลของโปแลนด์ เมืองเก่าทางประวัติศาสตร์นั้นได้การขึ้นทะเบียนเป็นมรดกโลกโดยยูเนสโก
วอร์ซอเป็นเมืองศูนย์กลางอุตสาหกรรมหนัก เช่น เหล็กกล้า, รถยนต์, เครื่องจักรอุตสาหกรรม นอกจากนี้ยังเป็นศูนย์กลางด้านการศึกษา มีสถาบันการศึกษามากกว่า 66 แห่ง
วอร์ซอเป็นที่รู้จักของนานาชาติจากสนธิสัญญาวอร์ซอ ซึ่งตั้งชื่อตามกรุงวอร์ซอ
วอร์ซอมีรถไฟใต้ดินวอร์ซออยู่ 2 สาย: สาย 1 และ สาย 2
บรรณานุกรม

Crowley, David (2003). Warsaw. Reaktion Books. ISBN 1-86189-179-2. เก็บจากแหล่งเดิมเมื่อ 8 January 2022. สืบค้นเมื่อ 28 August 2011.
Olchowik-Adamowska, Liliana; Ławecki, Tomasz (1 April 2006). Travellers Warsaw (First ed.). Peterborough, United Kingdom: Thomas Cook Publishing. ISBN 978-1-84157-492-9. เก็บจากแหล่งเดิมเมื่อ 19 December 2011. สืบค้นเมื่อ 11 March 2010.
Official webpage of Warsaw เก็บถาวร 16 พฤศจิกายน 2007 ที่ เวย์แบ็กแมชชีน includes 360° panoramas of the UNESCO listed area. เก็บถาวร 2012-05-04 ที่ เวย์แบ็กแมชชีน
District Police Headquarters – Warsaw II เก็บถาวร 16 มิถุนายน 2011 ที่ เวย์แบ็กแมชชีน (part of Warsaw Metropolitan Police)
Warsaw Guide. เก็บถาวร 5 เมษายน 2012 ที่ เวย์แบ็กแมชชีน Online City Guide for Warsaw in Poland. Retrieved 17 May 2015.
What to do and see in Warsaw
แหล่งข้อมูลอื่น

เว็บไซต์ทางการ (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  สวีเดน  ลัตเวีย  เช็กเกีย  โปแลนด์ 
ภูมิศาสตร์:  มิวสิกเบรนซ์ พื้นที่ 
อื่น ๆ:  สารานุกรมของยูเครนสมัยใหม่  NARA  IdRef
แบบจำลอง

แบบจำลอง หรือ โมเดล (มอเดิล หรือ โมเดิล, และมีการเรียกว่า ตุ๊กตา) อาจหมายถึง
แบบจำลองความคิด - การสร้างวัตถุเสมือนจากสิ่งอื่นที่เป็นรูปธรรม หรือนามธรรม
แบบจำลองทางวิทยาศาสตร์ - การสร้างของสิ่งหนึ่งเพื่อแทน วัตถุ กระบวนการ ความสัมพันธ์ หรือ สถานการณ์ต่างๆ
แบบจำลองทางคณิตศาสตร์ - รูปแบบการจำลองทฤษฎีทางคณิตศาสตร์ออกมาแสดงผล
แบบจำลองทางคอมพิวเตอร์ - คอมพิวเตอร์โปรแกรมที่ทำงานโดยการทดสอบสมมุติฐานต่างๆ
แบบจำลองทางเศรษฐศาสตร์
แบบจำลองทางสถิติ
แบบจำลองมาตรฐาน - เป็นทฤษฎีสำหรับอธิบายแรงพื้นฐานสามชนิดในธรรมชาติตามหลักฟิสิกส์
การจำลอง หรือ ซีมิวเลชัน (simulation)
หุ่นจำลอง หรือโมเดลฟิกเยอร์ - วัตถุจำลองที่สร้างขึ้นมาในขนาดเดิมหรือย่อส่วนจากต้นแบบเดิม เช่น รถยนต์จำลอง เครื่องบินจำลอง
แอ็กชันฟิกเกอร์ - หุ่นจำลองตัวละครจากภาพยนตร์ การ์ตูน หรือเกม
แบบจำลองสามมิติ - เป็นวัตถุจำลองที่ทำในคอมพิวเตอร์โดยโปรแกรมคอมพิวเตอร์กราฟิกส์ต่างๆ
โมเดล ยังสามารถหมายถึง นางแบบ หรือ นายแบบ
โมเดล (Model) - ชื่อเมืองในรัฐโคโลราโด
โมเดล (มันฮวา) - ซีรีส์การ์ตูนเกาหลี เขียนโดย ลี โซยัง
17 ธันวาคม

วันที่ 17 ธันวาคม เป็นวันที่ 351 ของปี (วันที่ 352 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 14 วันในปีนั้น
เหตุการณ์

พ.ศ. 1485 (ค.ศ. 942) - การลอบสังหารวิลเลียมที่ 1 แห่งนอร์มังดีหรือวิลเลียมดาบยาว
พ.ศ. 2081 (ค.ศ. 1538) - สมเด็จพระสันตะปาปาปอลที่ 3 ทรงตัดขาด พระเจ้าเฮนรีที่ 8 แห่งอังกฤษ จากศาสนา
พ.ศ. 2129 (ค.ศ. 1586) - จักรพรรดิโกโยเซขึ้นเป็นจักรพรรดิแห่งญี่ปุ่น
เหตุการณ์ > คริสต์ศตวรรษที่ 17

พ.ศ. 2209 (ค.ศ. 1666) – รายงานการถ่ายเลือดครั้งแรกได้รับการตีพิมพ์ในรูปแบบของจดหมายจากนายแพทย์ริชาร์ด โลว์ถึงนักเคมีโรเบิร์ต บอยล์ในวารสาร Philosophical Transactions of the Royal Society
เหตุการณ์ > คริสต์ศตวรรษที่ 18

พ.ศ. 2320 (ค.ศ. 1777) - การปฏิวัติอเมริกา: ฝรั่งเศสรับรองสหรัฐอย่างเป็นทางการ
เหตุการณ์ > คริสต์ศตวรรษที่ 19

พ.ศ. 2405 (ค.ศ. 1862) - สงครามกลางเมืองอเมริกา: นายพลยูลีสซีส เอส. แกรนต์ ประกาศคำสั่งเนรเทศชาวยิวออกจากเทนเนสซี มิสซิสซิปปี และเคนทักกี
พ.ศ. 2435 (ค.ศ. 1892) - นิตยสารโว้กฉบับแรกออกวางจำหน่าย
เหตุการณ์ > คริสต์ศตวรรษที่ 20

พ.ศ. 2446 (ค.ศ. 1903) – พี่น้องตระกูลไรท์ทำการบินครั้งแรกด้วยเครื่องบินรุ่นไรท์ ฟลายเออร์ ที่เมืองคิตตี้ฮอว์ก รัฐนอร์ทแคโรไลนา
พ.ศ. 2532 (ค.ศ. 1989) - แอนิเมชันซิตคอมชุด The Simpsons ออกอากาศเป็นครั้งแรกทางสถานีโทรทัศน์เครือข่ายฟอกซ์
เหตุการณ์ > คริสต์ศตวรรษที่ 21

พ.ศ. 2554 (ค.ศ. 2011) - เครื่องบินเอทีอาร์ 72 ของบางกอกแอร์เวย์ เที่ยวบินที่ 178 ประสบอุบัติเหตุลื่นไถลจากจุดจอดเครื่องพุ่งไปด้านหน้าชนกำแพงรั้วของท่าอากาศยานนานาชาติเกาะสมุย จ.สุราษฎร์ธานี ทำให้ไม่มีใครได้รับบาดเจ็บหรือเสียชีวิต
พ.ศ. 2557 (ค.ศ. 2014) - สหรัฐอเมริกาและคิวบาสานสัมพันธ์ทางการทูตอีกครั้งหลังจากห่างกันไปตั้งแต่ปี ค.ศ. 1961
วันเกิด

พ.ศ. 2417 (ค.ศ. 1874) - วิลเลียม ไลอัน แมกเคนซี คิง นายกรัฐมนตรีแคนาดาคนที่ 10 (ถึงแก่กรรม 22 กรกฎาคม พ.ศ. 2493)
พ.ศ. 2479 (ค.ศ. 1936) - สมเด็จพระสันตะปาปาฟรานซิส
พ.ศ. 2507 (ค.ศ. 1964) - คุโจว มิชิโยะ พระญาติในจักรพรรดิญี่ปุ่น
พ.ศ. 2518 (ค.ศ. 1975) - มิลลา โยโววิช นักแสดง นางแบบ นักดนตรี และนักออกแบบแฟชั่นชาวอเมริกัน
พ.ศ. 2520 (ค.ศ. 1977) - ออกซานา โฟยโดโรวา นางงามจักรวาลชาวรัสเซีย
พ.ศ. 2521 (ค.ศ. 1978) - แมนนี่ ปาเกียว นักมวยและนักการเมืองฟิลิปปินส์
พ.ศ. 2524 (ค.ศ. 1981) - ทิม วีเซ่ ผู้รักษาประตูฟุตบอลชาวเยอรมัน
พ.ศ. 2527 (ค.ศ. 1984) - อาซูกะ ฟูกูดะ นักร้องหญิงชาวญี่ปุ่น
พ.ศ. 2531 (ค.ศ. 1988) -  ยัน ซ็อมเมอร์ นักฟุตบอลชาวสวิส
พ.ศ. 2532 (ค.ศ. 1989) - อานเดร อายูว์ นักฟุตบอลชาวกานา
พ.ศ. 2533 (ค.ศ. 1990) -
จอห์น รูนีย์ นักฟุตบอลชาวอังกฤษ
เฮนรี อานิเยร์ นักฟุตบอลชาวเอสโตเนีย
พ.ศ. 2534 (ค.ศ. 1991) -
ณเดชน์ คูกิมิยะ นักแสดงชาวไทย
อี แจ-จิน นักดนตรีและนักแสดงชาวเกาหลีใต้
พ.ศ. 2539 (ค.ศ. 1996) - คุงส์ ดีเจ นักดนตรีและผู้ผลิตแผ่นเสียงชาวฝรั่งเศส
พ.ศ. 2541 (ค.ศ. 1998)
มาร์ติน เออเดอโกร์ นักฟุตบอลชาวนอร์เวย์
มานู ริโอส นักแสดง, นักร้อง และนายแบบชาวสเปน
พ.ศ. 2542 (ค.ศ. 1999) - เริ่น หมิ่น นักแสดงชาวจีน
วันถึงแก่กรรม

พ.ศ. 1078 (ค.ศ. 535) - จักรพรรดิอังกัง (พระราชสมภพ พ.ศ. 1009)
พ.ศ. 2498 (ค.ศ. 1955) - สมเด็จพระศรีสวรินทิราบรมราชเทวี พระพันวัสสาอัยยิกาเจ้า (พระราชสมภพ 10 กันยายน พ.ศ. 2405)
พ.ศ. 2512 (ค.ศ. 1969) - อดุล อดุลเดชจรัส อดีตอธิบดีกรมตำรวจ (เกิด 28 มิถุนายน พ.ศ. 2437)
วันสำคัญและวันหยุดเทศกาล

ภูฏาน – วันชาติ
วันเด็กนานาชาติของบรอดคาสติง
วันระหว่างประเทศเพื่อยุติความรุนแรงต่อการขายบริการทางเพศ
แหล่งข้อมูลอื่น

BBC: On This Day
Today in History: December 17[ลิงก์เสีย]
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
ณัฐ อินทรเจริญ

| ณัฐ อินทรเจริญ |
| --- | --- |


สมาชิกวุฒิสภา
สมาชิกโดยตำแหน่ง 11 พฤษภาคม พ.ศ. 2562 – 30 กันยายน​ พ.ศ. 2564
ถัดไป: พลเอก​ วร​เกียรติ​ รัตนา​นนท์​
สมาชิกสภานิติบัญญัติแห่งชาติ
ดำรงตำแหน่ง 25 กันยายน พ.ศ. 2557 – 10 พฤษภาคม พ.ศ. 2562
ปลัดกระทรวงกลาโหม
ดำรงตำแหน่ง 1 ตุลาคม พ.ศ. 2561 – 30 กันยายน​ พ.ศ. 2564
ก่อนหน้า: พลเอก​ เทพพงศ์ ทิพยจันทร์
ถัดไป: พลเอก​ วร​เกียรติ​ รัตนา​นนท์​
สมาชิกคณะรักษาความสงบแห่งชาติ
ดำรงตำแหน่ง 1 ตุลาคม พ.ศ. 2561 – 16 กรกฎาคม พ.ศ. 2562
 
ข้อมูลส่วนบุคคล
เกิด: 9 มกราคม พ.ศ. 2504 (63 ปี)
คู่สมรส: รมิดา อินทรเจริญ
บุตร: สุนัดดา อินทรเจริญ ณบดี อินทรเจริญ  ภัทรภร อินทรเจริญ
ยศที่ได้รับการแต่งตั้ง
สังกัด: กองทัพบกไทย กระทรวงกลาโหม
ประจำการ: พ.ศ. 2527 - 2564
ยศ:  พลเอก  พลเรือเอก  พลอากาศเอก

พลเอก ณัฐ อินทรเจริญ กรรมการมูลนิธิอนุรักษ์ป่ารอยต่อ 5 จังหวัด อดีตสมาชิกวุฒิสภาไทย ชุดที่ 12 นายทหารชาวไทย อดีตปลัดกระทรวงกลาโหมอดีตเป็นกรรมการศูนย์บูรณาการแก้ไขสถานการณ์โควิด – 19 ในพื้นที่กรุงเทพมหานครและปริมณฑล อดีตสมาชิกสภานิติบัญญัติแห่งชาติ (สนช.) กรรมการในคณะกรรมการนโยบายการท่องเที่ยวแห่งชาติ, อดีตสมาชิกคณะรักษาความสงบแห่งชาติ (คสช.)กรรมการในคณะกรรมการฝ่ายโครงการและกิจกรรมเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พุทธศักราช 2562 กรรมการในคณะอำนวยการจัดงานพระราชพิธีบรมราชาภิเษกประธานคณะกรรมการควบคุมยุทธภัณฑ์กรรมการในคณะกรรมการข้อมูลข่าวสารของราชการ และ กรรมการ มูลนิธิร่วมจิตต์ น้อมเกล้าฯ เพื่อเยาวชน ในพระบรมราชินูปถัมภ์กรรมการในคณะกรรมการโครงการราชทัณฑ์ปันสุข ทำความ ดี ด้วยหัวใจ
ในวันที่ 13 สิงหาคม 2563​ ได้รับแต่งตั้ง​เป็นกรรมการในคณะกรรมการขับเคลื่อนมาตรการบริหารเศรษฐกิจภายใต้ศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (โควิด-19)
ประวัติ

พลเอกณัฐ อินทรเจริญ เกิดที่อำเภอพระโขนง จังหวัดพระนคร  (กรุงเทพมหานครในปัจจุบัน) เป็นบุตรของนายวิจัย กับนางอมร อินทรเจริญ มีพี่น้อง 7 คน คู่สมรส นางรมิดา อินทรเจริญ นายกสมาคมภริยาข้าราชการสำนักงานปลัดกระทรวงกลาโหม มีบุตรและธิดา 3 คน
การศึกษา

พ.ศ. 2520 โรงเรียนหอวัง กรุงเทพฯ
พ.ศ. 2522 โรงเรียนเตรียมทหาร รุ่นที่ ๒๐ (ตท.20)
พ.ศ. 2527 โรงเรียนนายร้อยพระจุลจอมเกล้า รุ่นที่ ๓๑ (จปร.31)
พ.ศ. 2529 หลักสูตรชั้นนายร้อย เหล่าทหารราบ รุ่นที่ ๗๔
พ.ศ. 2533 หลักสูตรชั้นนายพัน เหล่าทหารราบ รุ่นที่ ๕๓
พ.ศ. 2536 โรงเรียนเสนาธิการทหารบก ชุดที่ ๗๑
พ.ศ. 2558 วิทยาลัยป้องกันราชอาณาจักร รุ่นที่ ๕๘
การรับราชการทหาร

พ.ศ. 2527 ผู้บังคับหมวดปืนเล็ก กองร้อยอาวุธเบากองพันทหารราบที่ ๑ กรมทหารราบที่ ๒ รักษาพระองค์
พ.ศ. 2531 ผู้บังคับกองร้อยอาวุธเบา กองพันทหารราบที่ ๑ กรมทหารราบที่ ๒ รักษาพระองค์
พ.ศ. 2534 นายทหารยุทธการและการฝึก กองพันทหารราบที่ ๑ กรมทหารราบที่ ๒ รักษาพระองค์
พ.ศ. 2539 หัวหน้าฝ่ายการข่าวกรอง กองพลทหารราบที่ ๒ รักษาพระองค์
พ.ศ. 2540 หัวหน้าฝ่ายยุทธการ กองพลทหารราบที่ ๒ รักษาพระองค์
พ.ศ. 2548 เสนาธิการมณฑลทหารบกที่ ๑๑
พ.ศ. 2549 ผู้บังคับการจังหวัดทหารบกกาญจนบุรี
พ.ศ. 2552 หัวหน้าสำนักงานรัฐมนตรีว่าการกระทรวงกลาโหม
พ.ศ. 2553 ผู้บังคับการจังหวัดทหารบกกาญจนบุรี (อัตราพลตรี)
พ.ศ. 2556 ผู้บัญชาการมณฑลทหารบกที่ ๑๔
พ.ศ. 2557 ผู้บัญชาการกองพลทหารราบที่ ๙
พ.ศ. 2558 รองแม่ทัพภาคที่ ๑
พ.ศ. 2559 รองเสนาธิการทหารบก
พ.ศ. 2560  หัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม
พ.ศ. 2560  รองปลัดกระทรวงกลาโหม
พ.ศ. 2561  ปลัดกระทรวงกลาโหม
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2557 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2541 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2554 –  เหรียญราชการชายแดน (ช.ด.)
พ.ศ. 2540 –  เหรียญจักรมาลา (ร.จ.ม.)